projecte-aina/catalan_government_crawling huggingface dataset:
El director general d'Atenció Ciutadana i Difusió, Ignasi Genovès, va destacar que "Dones.
Afganistan" combina la força de 149 imatges de Gervasio i els textos de Mònica Bernabé, periodista catalana que porta gairebé 8 anys vivint a l'Afganistan, en l'acte inaugural de l'exposició, que va tenir lloc els dimarts 28 d'octubre.
Ignasi Genovès va remarcar que l'exposició i el llibre del mateix nom han requerit una llarga gestació de sis anys, un treball molt seriós per part de Gervasio i Mònica, que han comptat amb el suport de l'Associació per als Drets Humans a l'Afganistan (ASDHA) sobre un món llunyà i a vegades ignorat.
"El projecte –va assenyalar– pretén sensibilitzar sobre la situació de les dones a l'Afganistan i contribuir a acabar amb la impunitat i la violència que pateixen les dones d'aquest país".
El director general d'Atenció Ciutadana i Difusió va recordar que Gervasio Sánchez ja va presentar una exposició al Palau Robert, l'any 2007, a l'espai de "La Vitrina del Fotògraf en què mostrava imatges molt impactants de Serra Lleona, que va tenir molt bona acollida.
Al seu torn, Gervasio Sánchez va demanar un actuació eficaç de la comunitat internacional, sense hipocresia, per canviar la situació de la dona.
També va comentar que a l'Afganistan s'ha trobat el pitjor del ser humà, amb uns graus de violència i empatia difícils de presenciar en altres països.
Pel seu cantó, Mònica Bernabé va remarcar que la violència contra les dones és estructural i que es produeix especialment ne el marc familiar.
També va dir que els canvis sobre la situació de la dona no es produiran d'un dia a l'altre i caldrà que passin diverses generacions per aconseguir que la dona tingui un paper diferent de l'actual.
També van parlar en aquest acte el director de l'Agència de Cooperació de l'Ajuntament de Barcelona, i la presidenta de l'Associació per als Drets Humans a l'Afganistan (ASDHA), Maria Cilleros.
Afganistan", que es pot visitar entre el 29 d'octubre i el 15 de febrer de 2015 i comença el recorregut al Palau Robert, dóna a conèixer la difícil situació de la dona a l'Afganistan al cap de 13 anys de la caiguda del règim talibà amb fotos de Gervasio Sánchez i textos de Mònica Bernabé.
Forma part del projecte que porta el mateix nom i que consta, a més de la mostra, d'un llibre de gran format i d'un espai de diàleg i conferències.
L'Associació per als Drets Humans a l'Afganistan (ASDHA) és l'entitat impulsora i coordinadora del projecte.
L'Ajuntament de Barcelona el finança, i la Generalitat collabora en la seva difusió amb aquesta proposta expositiva.
L'audiovisual de la ruta en bicicleta La Via Verda de les Terres de l'Ebre, el sisè de la sèrie "Catalunya en deu propostes", mostra les comarques de la Terra Alta i el Baix Ebre, entre el que va ser l'estació d'Arnes i la ciutat de Tortosa.
Podem veure-hi els magnífics paisatges del vessant occidental dels Ports, els engorjats del riu Canaletes i la plana fluvial de l'Ebre.
Té un recorregut de 49,28 km, amb la visita del santuari de la Fontcalda inclosa, i imatges d'Arnes, Horta de Sant Joan, Sant Salvador d'Horta, El Pinell de Brau, Benifallet, Assut de Xerta, Xerta i Tortosa.
L'autor dels vídeos, que pretenen animar els ciutadans a fer els itineraris proposats que estan repartits per diversos punts de Catalunya, és el fotògraf, escriptor i viatger Guim Bonaventura i Bou, amb l'assessorament de l'empresa ACNA.
La directora del Programa de Polítiques de Transparència, Núria Bassols, ha afirmat que la futura llei de transparència esdevindrà una eina molt útil per treballar amb eficàcia i honestedat, durant la presentació del segon volum de la Col·lecció 'Govern Obert', Obertura i reutilització de dades públiques, de Martín Álvarez Espinar, que ha tingut lloc aquest migdia al Palau Robert.
Núria Bassols ha fet esment de la necessitat de refer la confiança dels ciutadans envers la política en un context marcat per molts casos de corrupció, apostant per eines com el Portal de la Transparència i les dades obertes, que afavoreixen la possibilitat d'impulsar el creixement econòmic i la investigació.
Al seu torn, l'autor del llibre i responsable de l'Oficina del W3C a Espanya i consultor en la Fundació CTIC, Martín Álvarez Espinar, ha assenyalat que amb les dades obertes s'aconsegueix millorar l'economia, la creació d'ocupació, la innovació, la creativitat, la democràcia i l'eficàcia de l'Administració Pública.
En aquest punt, ha remarcat que la Comissió Europea va publicar el 2011 un informe en el qual s'estudiava l'impacte econòmic de la reutilització gratuïta que parlava de 140.000 milions d'euros l'any, incloent-hi els negocis indirectes, i un impacte directe d'uns 40.000 milions anuals.
Unes xifres significatives, al seu entendre, tenint en compte que ens trobem en una fase primerenca i que encara no s'ha explotat tota la potencialitat de la reutilització de les dades obertes.
Martín Alvarez també ha fer esment de l'evolució del model de l' Open Data des de les administracions públiques, dels objectius que es volen assolir, del marc legal i d'una sèrie d'aplicacions exitoses en meteorologia, cartografia, prescripcions farmacèutiques que han utilitzat les dades obertes.
També ha lloat la tasca que s'ha portat a terme des de la Generalitat en aquest àmbit.
D'altra banda, el director general d'Atenció Ciutadana i Difusió, Ignasi Genovès, ha destacat que en el llibre trobarem respostes a les preguntes que ens fem sobre les dades obertes d'una manera entenedora, i ha destacat el prestigi internacional de l'autor.
Genovès ha afirmat que la participació i la col·laboració de què parlen els Governs no tenen sentit sense la informació, fiable i ben estructurada, i l'obertura de dades.
La Col·lecció "Govern Obert", una iniciativa de la Generalitat de Catalunya, publica els treballs inèdits de destacats autors en aquestes temàtiques.
L'objectiu és promoure el coneixement i el debat sobre un nou model de governança basat en la participació, la col·laboració, la transparència, les dades obertes i la rendició de comptes.
L'Associació Discapacitat Visual Catalunya: B1+B2+B3 commemora amb unes jornades els vint anys de la seva fundació al Palau Robert, amb l'objectiu d'explicar la tasca que porta a terme i donar a conèixer els problemes que pateixen les persones amb trastorns visuals.
Els actes s'han programat del 24 al 30 de novembre.
L'acte inaugural de la commemoració l'Associació tindrà lloc el dilluns 24 de novembre, a les 19 hores, amb la conferència del president i la vicepresidenta de la institució, Manel Martí i Paquita Garcia, que parlaran de la història de l'Associació i del seu reconeixement institucional.
El projecte "ADVC 1994 – 2014: vint anys dedicats a la millora de la qualitat de vida de les persones amb discapacitat visual" mostra fotografies i documentació de l'entitat.
També s'hi presenten quadres de la pintora Kelly Arrontes, sòcia de l'entitat amb problemes de visió.
L'artista, després d'una temporada sense producció, ha reprès amb força la seva activitat, i ha transformat les seves dificultats en font d'inspiració.
Finalment s'hi exposen aparells d'accessibilitat, que es poden veure a l'exposició permanent "Lluís Braille", que l'associació presenta a la seva seu.
La commemoració es complementa amb la conferència "La Llei d' Accessibilitat: una lluita constant i un futur esperançat, que pronunciarà José Ángel Carey, president d'ACIC el dimarts 25 de novembre, a les 19 h.
Posteriorment, el dijous 27 de novembre, a les 19 h., la doctora Silvia Freixas, de l'IMO, tractarà el tema "Passat, present i futur de l'oftalmologia".
Aquesta Associació és l'única entitat que ofereix una atenció global a qualsevol persona amb discapacitat visual a Catalunya, que pot ser total (B1), severa (B2) i lleu (B3)..
Es va crear el 1994, amb el suport de professionals i voluntaris, per ajudar els discapacitats visuals, millorar la qualitat de vida del col•lectiu, assolir-ne la plena integració social i promoure la investigació de les malalties oculars.
L'associació posa a disposició dels socis una persona voluntària que els ajuda setmanalment, compta amb un servei de rehabilitació, una àrea educativa i psicològica i el Telèfon de l'ull, 900 900 505, per atendre qualsevol persona que tingui dubtes sobre una discapacitat visual.
El Palau Robert col·labora amb Creu Roja Joventut com a punt de recollida de joguines entre el 5 de desembre i el 5 de gener del 2015, una de les actuacions programades en la XXII campanya de joguines que porta per lema "No és per les Joguines.
La teva solidaritat, els seus drets".
Les persones que vulguin deixar joguines ho poden fer al vestíbul del centre.
D'altra banda, Creu Roja Joventut ha organitzat, els dissabtes 13 i 20 de desembre, activitats per als infants al Jardí.
La campanya d'aquest any, emmarcada en el 25è aniversari dels drets de la infància, se centra a reforçar el dret de l'infant al joc.
La entitat humanitària preveu repartir joguines a 30.000 infants (unes 15.000 famílies) en situació de vulnerabilitat durant aquestes festes arreu de Catalunya.
Per cobrir la demanda existent, Creu Roja Joventut espera recollir unes 80.000 joguines durant aquesta edició entre el 4 de desembre i el 5 de gener, en els diferents punts que s'habiliten amb aquesta finalitat arreu de Catalunya.
Prop de 1.500 persones voluntàries participen en aquesta edició, que tindrà presència en més de 447 municipis catalans.
També es pot col·laborar amb la campanya fent una donació econòmica a través del número de compte 2100-0808-14-0200669005.
Aquesta campanya anual també s'emmarca en el Projecte de la Joguina Educativa de Creu Roja Joventut, que promou durant tot l'any el valor pedagògic del joc arreu del territori.
Per això, a l'hora de recollir joguines, CRJ marca els criteris següents: que siguin noves, no sexistes, no bèl•liques, sostenibles i que fomentin el joc cooperatiu i col·lectiu.
Més informació de la campanya i els punts de recollida de joguines:
L'Associació de Pessebristes de Catalunya presenta enguany, al vestíbul del Palau Robert, el diorama del pessebrista Josep Bofill "Adoració dels pastors", amb motiu de les festes de Nadal.
Josep Bofill és un dels grans pessebristes pels que fa als diorames de l'Associació esmentada, i ha dissenyat un pessebre amb una composició molt equilibrada que ens endinsa en la tradició nadalenca.
El Palau Robert estarà tancat al públic els dies 25 i 26 de desembre, i l'1 i 6 de gener del 2015.
El centre tancarà els dies 24 i 31 a les 15 hores
L'Institut Català de les Dones i el Consell de l'Audiovisual de Catalunya organitzen la Jornada de debat "Els estereotips de gènere a la publicitat" el divendres 12 de desembre, de 10 a 14 hores, a la Sala d'Actes de les Cotxeres del Palau Robert.
La Jornada pretén establir un espai de reflexió sobre la presència d'estereotips positius i negatius de gènere en l'àmbit de la publicitat.
També vol servir com a punt de partida per crear un grup de treball per elaborar recomanacions per als mitjans de comunicació i empreses de publicitat per lluitar contra els estereotips negatius de gènere i per impulsar la igualtat en les campanyes publicitàries.
Presidiran l'acte inaugural, a les 10 hores, la presidenta de l'Institut Català de les Dones, Montserrat Gatell, i la consellera del Consell de l'Audiovisual de Catalunya, Carme Figueras.
La jornada es desenvoluparà es dues taules rodones: "Estratègies publicitàries i els estereotips de gènere" i "La defensa de els persones usuàries i el dret a la igualtat", amb la participació de representants del sector de la publicitat i de la universitat.
Els dies 12 i 13 de desembre, se celebra la tercera edició del Barcelona Christmas Fest, al Jardí.
Un mercat solidari que compta amb la presència de dicerses marques "Made in Barcelona" i tres fundacions.
Les marques participants i l'organització col·laboren amb el Barcelona Fest destinant part del seu benefici a la Fundació Amics de l'Hospital Sant Joan de Déu amb projectes per a la investigació del càncer infantil i per a la recerca de la Síndrome de Rett, entre d'altres.
També hi serà present la Fundació Acció Senegal, amb el projecte una ambulància per Senegal i Get your Dreams, que ajuda a discapacitats, amb la venta de números per al sorteig d'una cistella el dia de Reis.
Finalment, el dissabte 13, a les 18 hores, s'organitza una xocolatada solidària.
Barcelona Fest és un esdeveniment solidari organitzat per Barcelona Events and Markets.
Els horaris del mercat són de les 11 a les 20 hores el divendres 12 de desembre, i de 10.30 a 20 h el dissabte.
El director general d'Atenció Ciutadana i Difusió, Ignasi Genovès, ha afirmat que la iniciativa de la revista Enderrock d'editar el numero "La Veu d'un Poble", que inclou 100 cançons de l'imaginari col·lectiu català, és una iniciativa molt apropiada per explicar Catalunya al món en una conjuntura tan especial com la que viu el país, en l'acte de presentació 'd'aquesta edició especial de la publicació que s'ha fet aquest migdia al Palau Robert.
Ignasi Genovès ha insistir en la necessitat de treballar des de tots els àmbits per explicar-nos a l'exterior, per internacionalitzar Catalunya, per dir que hi som i que hi volem seguir sent en igualtat de condicions que la resta de països.
El director editorial del Grup Enderrock, Lluís Gendrau, ha remarcat que la selecció de cançons, tranversal i de diversos territoris de parla catalana, mostra la banda sonora del país, un patrimoni molt important.
També ha comentat que es pretén que la publicació esdevingui una eina educativa.
Per elegir les 100 cançons i elaborar el seu argumentari hi ha participat un equip de periodistes i musicòlegs dels àmbits del pop-rock, el jazz, el folk i la clàssica.
A més, s'ha fet també una enquesta popular per elegir les cançons més populars.
La majoria de les cançons es presenten amb il·lustracions inèdites, l'explicació de la cançó, els discos de referència on s'han enregistrat els originals i les versions.
En el projecte hi han participat Catalunya 1714 – Generalitat de Catalunya, Òmnium Cultural, la marca de moda Club 1714, a més de Nació Digital i El Punt-Avui.
El número antològic de la revista de 150 pàgines es posarà a la venda a partir del divendres 19 de desembre en format paper i multimèdia.
La revista es distribuirà també a un miler dels músics i a més de cinc mil agents de la indústria musical (festivals, programadors, discogràfiques, etc.) de tot el món.
Imatges de L'exposició "Temps del Romànic.
Art, vida i consciència", que fa viatjar l'espectador un miler d'anys enrere per tal que vegi, escolti, olori i, en definitiva, entengui com eren les persones darrere les pedres, els poderosos eclesiàstics i els senyors, mitjançant recursos audiovisuals i interactius.
La mostra també permet copsar l'estètica d'una època, els avenços tècnics i la innovació del conjunt del Romànic: un element patrimonial únic, singular, dins i fora del nostre país.L'exposició es pot veure per primer cop a la Sala 3 del Palau Robert de Barcelona fins a l'11 de gener de 2015, i posteriorment començarà una itineració que la portarà a diferents ciutats de Catalunya.
La proposta museogràfica se serveix de cinc conceptes i s'inspira en el conjunt del romànic català per apropar el visitant a aquesta època, a la Catalunya d'entre els segles XI i XIII.
Cada àmbit s'estructura al voltant d'un d'aquests conceptes, encetant una nova lectura polièdrica —artística i alhora cultural— del temps del romànic.
El Jardí del Palau Robert passa a formar part de la xarxa de Refugis WN de fauna i flora de Catalunya, que promou World Nature.
Un projecte que pretén portar a terme, en cada racó verd de la ciutat, accions específiques per a la natura en cada estació de l'any.
Ja formen part de la xarxa el Jardí de CosmoCaixa, el Monestir de Poblet, els jardins de la Tamarita i del Laberint de Barcelona, el Monestir de Sant Cugat i el Jardí de l'empresa multinacional Akzonoble, a Barcelona.
El secretari general del Departament de la Presidència, Jordi Vilajoana, i el president de la Fundació World Nature (WN), Antoni Carulla, han signat el conveni pel qual la Generalitat es compromet a crear aquest refugi.
Mitjançant aquest conveni, la Fundació World Nature (WN) dotarà l'espai verd del Jardí del Palau Robert amb el material adequat i farà visible el suport de la Generalitat al projecte Refugis WN.
La Fundació ja col·labora amb la Generalitat a través dels departaments de Territori i Sostenibilitat, i Agricultura, Ramaderia, Pesca, Alimentació i Medi Ambient.
Arriba aquest dissabte, 20 de setembre, a les 18 hores, al Jardí, una nova edició del certamen de moda infantil solidari més important de Barcelona, Petit Style Walking.
Una iniciativa solidària en la qual els assistents, marques participants i patrocinadors col·laboren amb la donació de roba, joguines o llibres per a Càritas Barcelona i Casal dels Infants.
La modelo Mireia Canalda i el seu marit Felipe López seran els presentadors de l'esdeveniment.
Com en altres ocasions, col·laboren en aquesta iniciativa, blocaires de moda infantil [URL] i Kidsme.es) i hi haurà un taller d'estampació de samarretes.
Els infants que s'acostin amb les seves famílies al Jard�� del Palau Robert podran conèixer i jugar amb els gossos que ajuden els nens hospitalitzats a recuperar-se; fer musicoteràpia amb les músiques de Sant Joan de Déu; divertir-se amb la Gelocatila, una de les pallasses de l'Hospital; conèixer millor el seu cos amb la Child Life de Sant Joan de Déu, una infermera psicòloga que mitjançant un nino de drap explica als infants que han de ser sotmesos a una operació complexa en què consisteix; escoltar contes; participar en un taller de cant; convertir-se en científic per un dia,. i fins i tot passejar un gos invisible.
Aquest any també podran ajudar a fer créixer l'Hospital comprant una fulla per penjar a "L'Arbre dels Petits Valents" que presidirà la festa.
Els diners que es recaptin seran destinats a la construcció del nou Hospital de Dia, un espai del centre on són atesos els infants que han de rebre tractament sense necessitat de quedar ingressats.
De l'1 d'octubre al 30 de novembre del 2014 es presenta, al Jardí, l'exposició fotogràfica "Catalunya des del cel", que reuneix una selecció de 44 imatges de Yann Arthus-Bertrand, amb la peculiar perspectiva que caracteritza el treball d'aquest fotògraf internacional especialitzat a captar imatges aèries.
Una mirada diferent realitzada des d'un lloc poc habitual, per un fotògraf que domina una tècnica expressiva original.
Des d'aquest desconcertant angle d'observació que proporciona la visió aèria, Yann Arthus-Bertrand proposa un viatge per la geografia catalana a través d'imatges molt variades d'un territori divers i complementari; des de les altures solitàries dels Pirineus fins als plans inesperats, des de la variada línia de costa, fins als humanitzats paisatges de les pistes d'esquí; i des de la regularitat de l'eixample barceloní fins a l'espectacularitat dels monuments mil·lenaris o les torres humanes aixecades pels castellers.
Imatge a imatge, l'exposició mostra, en fotografies de gran format, un mosaic multicolor per a un país antic, Catalunya, en el qual a cada pas aflora un record ibèric, romà, islàmic o carolingi, o una mostra de genialitat renaixentista, barroca, neoclàssica o contemporània.
Els monuments puntuen el paisatge i la càmera aèria de Yann Arthus-Bertrand ho percep i ho captura.
A l'espectador li queda la metalectura de tot això per percebre i construir el seu propi paisatge.
Els visitants podran utilitzar les Google Glass i codis QR de cada imatge, ulleres desenvolupades per Google que funcionen com un ordinador portàtil, per aconseguir informació addicional de cada fotografia.
Les imatges de Yann Arthus-Bertrand van acompanyades dels textos del socioecòleg Ramon Folch, gran coneixedor de la geografia catalana que interpreta la visió aèria del país.
Les fotografies exposades formen part d'un llibre publicat per Lunwerg Editors en quatre idiomes, que recull centenars d'imatges de tots els racons de Catalunya, amb textos de Folch.
Yann Arthus-Bertrand està considerat el millor especialista en fotografia aèria del món.
Les seves fotos de la Terra contemplada des del cel mostren paisatges plens de bellesa i de colorit, però també evidencien els problemes que afecten el nostre planeta.
El 1991va fundar Altitude, la primera agència de fotografia aèria del món, que reuneix fotògrafs de molts països.
Ramon Folch és biòleg, ecòleg i botànic, doctor en biologia i catedràtic de Socioecologia de l'Institut Català de Tecnologia, i professor de Botànica a la Universitat de Barcelona.
La Fundació Joan Bonal organitza la V Gala Benèfica per ajudar enguany la infància oblidada al Congo, amb activitats com una exposició fotogràfica i l'actuació de Núria Feliu i Marina Rossell.
L'acte tindrà lloc el divendres 3 d'octubre, a les 18.30 hores, al Palau Robert.
En aquesta Gala, la Fundació presentarà una exposició fotogràfica i un vídeo-reportatge sobre el Congo, i la periodista i presentadora de TVE, Cristina Puig, entrevistarà la germana Concepció Vega, missionera de les Germanes de Santa Ana.
També hi parlarà la directora de la Fundació, la germana Raquel Mayayo, i hi actuaran Núria Feliu i Marina Rossell.
Durant el divendres i el cap de setmana, la Fundació muntarà una botiga solidària.
El divendres hi serà a partir de les 11 hores; el dissabte, de 10 a 20 h, i el diumenge, de les 11 a les 14 hores.
D'altra banda, s'ha programat una festa infantil per al dissabte 4 d'octubre, a les 18.30 hores, amb la col·laboració d'Eulàlia Pous, contacontes, i de Cristina Cooker, amb la seva màgia moderna.
S'ha presentat l'exposició, el llibre i la pel·lícula "Catalunya des del cel", en una acte que ha tingut lloc avui dimarts, amb la presència del secretari d'Empresa i Competitivitat, Pere Torres, del fotòfrag Yann Arthus-Bertrand, del socioecòleg Ramon Folch, autor dels textos, i del director de l'editorial Lunwerg, Javier Zaldúa.
Pere Torres ha remarcat que Catalunya s'incorpora a la llista de països que compten amb un producte similar, que presenta l'atractiu del país a través la foto aèria amb la visió artística i tècnica d'un fotògraf de prestigi.
També ha destacat la capacitat d'interpretar el paisatge i la vàlua professional de Yann Arthus-Bertrand.
Al seu torn, el fotògraf ha afirmat que Catalunya és un país que el va entusiasmar i que només es poden fer fotos quan s'estima el paisatge.
"Un troç del meu cor -ha dit- està en aquestes imatges".
L'exposició "Catalunya des del cel", que es pot visitar fins al 30 de novembre la Jardí, mostra una selecció de 44 imatges de Yann Arthus-Bertrand de diferents racons de Catalunya, contemplats des del cel: una mirada personal realitzada des d'un lloc diferent per un fotògraf que domina una tècnica expressiva diferent.
Yann Arthus-Bertrand proposa un viatge per la geografia catalana a través d'imatges molt variades d'un territori divers i complementari; des de les altures solitàries dels Pirineus fins als plans inesperats, des de la variada línia de costa, fins als humanitzats paisatges de les pistes d'esquí; i des de la regularitat de l'eixample barceloní fins a l'espectacularitat dels monuments mil·lenaris o les torres humanes aixecades pels castellers.
Les imatges de Yann Arthus-Bertrand van acompanyades dels textos del socioecòleg Ramon Folch, gran coneixedor de la geografia catalana que interpreta la visió aèria del país.
Les fotografies exposades formen part d'un llibre publicat per Lunwerg Editors en quatre idiomes, que recull centenars d'imatges de tots els racons de Catalunya, amb textos de Folch..
Els aficionats a les flors tenen una cita, el 11 i 12 d'octubre, a les Cotxeres del Palau Robert amb la XXV Exposició d'Orquídies Tropicals, organitzada per l'Associació Catalana d'Amics de les Orquídies (ACAO), amb la col·laboració de les jardineries Bordas i Corma.
Els expositors que hi participaran són: Alfa Orchidee (Albert Falcinelli.
L'exposició es complementa amb un programa de tallers i conferències a les 12 i a les 18 hores.